Държавен вестник, бр. 53, 2024 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  53
11. председателства работна група 34 „За­
крила на интелектуалната и индустриалната 
собственост“;
12. сключва договори с външни експерти;
13. командирова служителите от админи­
страцията в страната и в чужбина;
14. представлява Ведомството в междуна­
родни организации и съюзи;
15. сключва договори и/или споразумения 
с чуждестранни патентни ведомства или 
организации, осъществява сътрудничество 
с ръководствата на организации с идеална 
цел, вкл. университети, научни институти, 
изследователски организации и др.;
16. утвърждава Устройствения правилник 
на Патентното ведомство, Правилника за 
вътрешния трудов ред, Правилника за доку­
ментооборота в Патентното ведомство, както 
и всички други вътрешни актове, необходими 
за законосъобразната дейност на Ведомството;
17. решава и други въпроси, свързани с 
дейността на Патентното ведомство.
(2) Правомощията на председателя в не­
гово отсъствие могат да се осъществяват от 
заместник-председател, за което се издава 
заповед за всеки конкретен случай.
Чл. 8. Заместник-председателят подпомага 
дейността на председателя, изпълнява възло­
жените от него задачи и го замества в негово 
отсъствие с нарочна писмена заповед.
Чл. 9. Заместник-председателят и служи­
телите от администрацията могат да правят 
изявления по въпроси, свързани с дейността 
на Ведомството, пред средствата за масово 
осведомяване само ако са изрично упълномо­
щени за това от председателя, а по конкретни 
производства пред Ведомството – след при­
ключването им.
Чл. 10. Председателят, заместник-председа­
телят и служителите от администрацията са 
длъжни да изпълняват добросъвестно своите 
задължения, както и да спазват производстве­
на, търговска или друга защитена от закон 
тайна, включително конфиденциална инфор­
мация, станала им известна при изпълнение 
на техните служебни задължения.
Раздел ІІІ
Състав, структура, права и задължения на 
администрацията
Чл. 11. (1) Дейността на Патентното ведом­
ство на Република България се осъществява с 
помощта на администрация, която се ръководи 
непосредствено от председателя и включва:
1. главен секретар;
2. финансов контрольор;
3. обща администрация;
4. специализирана администрация.
(2) Администрацията е организирана в 
дирекции.
(3) Общата численост на персонала на 
Ведомството е 114 щатни бройки, в т. ч. 
председател и заместник-председател. Адми­
нистрацията е разпределена по структурни 
звена съгласно приложението.
Чл. 12. Дирекции, отдели и сектори се 
създават, преобразуват и закриват със заповед 
на председателя.
Чл. 13. Администрацията подпомага пред­
седателя при осъществяване на правомощията 
му и извършва дейност по административно 
обслужване на гражданите и юридическите 
лица.
Чл. 14. (1) За изпълнение на определени 
задачи могат да бъдат привличани нещатни 
сътрудници в качеството им на експерти.
(2) Правата и задълженията на лицата по 
ал. 1 се определят в сключения с тях договор.
Чл. 15. (1) Главният секретар ръководи 
административно Ведомството и е пряко 
подчинен на председателя.
(2) Главният секретар:
1. ръководи, координира и контролира 
дейността на административните звена;
2. отговаря за планирането и отчетността 
при изпълнението на ежегодните цели на 
администрацията;
3. организира разпределянето на задачите 
за изпълнение между административните 
звена на Ведомството;
4. създава условия за нормална и ефективна 
работа на звената във Ведомството;
5. осъществява общ контрол за изпълне­
нието на възложените задачи;
6. контролира и отговаря за работата с 
документите и за съхраняването им;
7. координира оперативното взаимодействие 
на администрацията на Патентното ведомство 
с администрацията на Министерския съвет 
и другите органи на изпълнителната власт;
8. утвърждава длъжностните характерис­
тики на служителите, ръководи и контролира 
цялостната организация на оценяване на из­
пълнението на длъжността на служителите 
във Ведомството;
9. изпълнява и други задачи, възложени 
му от председателя със заповед.
Чл. 16. (1) Финансовият контрольор е пря­
ко подчинен на председателя на Патентното 
ведомство и осъществява дейност съгласно 
Закона за финансовото управление и контрол 
в публичния сектор.
(2) Финансовият контрольор проверява 
документацията преди поемане на задължение 
и/или извършване на разход при спазване на 
процедурите по ЗОП.
(3) Финансовият контрольор осъществява 
предварителен контрол за законосъобразност 
при осъществяване на цялостната дейност на 
Патентното ведомство, като писмено изразява 
мнение относно законосъобразността на:
1. решения или действия, въз основа на 
които се поемат задължения или се извършва 
разход, съответно преди вземане на решението